Bitka pri Zami
Bitka pri Zami je bil vojaški spopad, ki je potekal okoli 19. oktobra 202 pr. n. št. pri Zami v severni Afriki. V bitki sta rimska in numidijska vojska pod poveljstvom Scipiona Afričana in kralja Masinise prepričljivo premagali Kartažane pod poveljstvom Hanibala Barke. Kartažanski senat je kmalu po porazu zaprosil za mir. Rimska republika je mir odobrila pod zelo ponižujočimi pogoji, s čimer se je končala 17 let trajajoča druga punska vojna.